***Prijedlog ugovora***

**GRAD OSIJEK,** Franje Kuhača 9, OsijekOIB: 30050049642,koga zastupa gradonačelnik Ivan Vrkić dipl.iur. (nastavno: NARUČITELJ)

i

**\_\_\_\_\_\_\_\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_\_\_ koga zastupa \_\_\_\_\_\_\_\_\_\_\_\_\_ (nastavno: IZVRŠITELJ),

zaključili su

**U G O V O R**

**o izradi mobilne aplikacije za planiranje integriranog transporta i mobilnosti na području urbane aglomeracije Osijek**

Članak 1.

Ovaj ugovor temelji se na provedenom postupku prikupljanja ponuda za izradu mobilne aplikacije za planiranje integriranog transporta i mobilnosti na području urbane aglomeracije Osijek i ponudi IZVRŠITELJA broj \_\_\_\_\_\_\_ od \_\_\_\_\_\_\_\_\_ koja je u navedenom postupku javne nabave odabrana kao najpovoljnija.

Članak 2.

Predmet ovog ugovora je izrada mobilne aplikacije za planiranje integriranog transporta i mobilnosti na području urbane aglomeracije Osijek sukladno troškovniku iz postupka nabave dostavljenim uz ponudu iz članka 1. te opisu predmeta nabave iz postupka nabave. Aktivnosti na izradi aplikacije detaljno su razrađene u Opisu predmeta nabave koji se prilaže uz ovaj ugovor.

Intelektualno vlasništvo koje nastane kao rezultat izvršenja ovog Ugovora, ili koje proizađe na bilo koji način iz predmeta ovog Ugovora, uključujući pravo korištenja autorskog djela i drugih prava intelektualnog vlasništva, kao i pravo na sva tehnička rješenja i podatke koji su u njih uključeni, a do kojih se došlo tijekom izvršavanja Ugovora u potpunosti će pripadati Naručitelju u trenutku kada budu dostavljeni Naručitelju i kada ih on kao takve prihvati.

Članak 3.

Cijena izvršenja usluge iz članka 2. iznosi:

|  |  |  |
| --- | --- | --- |
| \_\_\_\_\_\_\_\_ | | kn |
| +PDV 25% | \_\_\_\_\_\_\_\_ | kn |
| Ukupno: | \_\_\_\_\_\_\_\_\_ | kn |
| (slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) | | |

Navedena cijena je nepromjenjiva.

Članak 4.

IZVRŠITELJ se obvezuje izraditi aplikaciju u roku od 60 dana od dana potpisa ugovora. IZVRŠITELJ se obvezuje održavati aplikaciju u roku od 24 mjeseca od isporuke aplikacije bez prava na dodatnu naknadu.

O primopredaji sastavlja se zapisnik koji potpisuju ovlašteni predstavnici NARUČITELJA i IZVRŠITELJA.

IZVRŠITELJ je dužan otkloniti nedostatke u roku od 7 (sedam) dana od dana prihvata reklamacije jer ih u protivnom NARUČITELJ može otkloniti putem treće pravne ili fizičke osobe na teret IZVRŠITELJA.

Članak 5.

Stručna osoba NARUČITELJA za praćenje izvršenja ovoga ugovora je Srećko Kukić.

Praćenje ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju radova, obračun ugovorne kazne i sl.

Članak 6.

NARUČITELJ se obvezuje ugovoreni iznos isplatiti IZVRŠITELJU po izvršenju usluge temeljem ispostavljenog računa u roku od 30 (trideset) dana od dana zaprimanja i ovjere urednog računa od strane ovlaštene osobe naručitelja na žiro račun izvršitelja.

IZVRŠITELJ je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18).

U slučaju da račun nije prikladan za plaćanje jer ne sadrži sve potrebne elemente ili Pružatelj usluge nije priložio dokumentaciju određenu Ugovorom, Naručitelj će o istom obavijestiti Pružatelja usluge i zatražiti dostavu ispravnog računa i dokumentacije koja nedostaje. Pružatelj usluge je dužan u roku od 7 dana od primitka takvog zahtjeva izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje prestaje teći i nastavlja se od trenutka zaprimanja urednog i potpunog računa sa prilozima.

Članak 7.

U roku od 8 (osam) dana od dana potpisa Ugovora IZVRŠITELJ je obvezan dostaviti jamstvo za uredno ispunjenje ugovora za slučaj povrede ugovornih obveza.

Jamstvo za uredno izvršenje ugovora dostavlja se u obliku bjanko zadužnice u iznosu od 10% (deset posto) od vrijednosti ugovora bez PDV-a sukladno odabranoj ponudi IZVRŠITELJA.

Nedostavljanje jamstva za uredno ispunjenje ugovora nakon proteka 8 (osam dana) od dana potpisa ugovora predstavlja razlog za trenutni raskid ugovora.

NARUČITELJ je ovlašten iz jamstva naplatiti sve štete nastale neurednim izvršenjem ugovornih obveza.

Članak 8.

Ako bilo kada tijekom važenja ovog Ugovora nastanu uvjeti koji IZVRŠITELJU ometaju ili onemogućuju pravovremeno pružanje ugovorene usluge, IZVRŠITELJ je dužan odmah u pisanom obliku obavijestiti NARUČITELJA o nastanku i vrsti poremećaja te o time prouzročenom ili mogućem kašnjenju i njegovom trajanju.

Ukoliko krivnjom IZVRŠITELJA dođe do prekoračenja ugovorenog roka ispunjenja obveze NARUČITELJ ima pravo od IZVRŠITELJA naplatiti ugovorenu kaznu u visini 0,5% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% (deset posto) od ugovorene vrijednosti.

O zakašnjenju nije potrebna posebna obavijest, već je ovaj Ugovor ujedno i obavijest o zadržavanju prava na ugovornu kaznu. NARUČITELJ može odbiti ugovornu kaznu od bilo koje dospjele isplate IZVRŠITELJU. Isplata ugovorne kazne neće utjecati na odgovornosti IZVRŠITELJA.

Ukoliko ugovorna kazna dostigne maksimalni iznos ugovorene kazne NARUČITELJ ima pravo raskinuti ugovor bez štetnih posljedica te aktivirati jamstvo za uredno izvršenje ugovora ili odrediti novi rok izvršenja usluge.

Članak 9.

Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.

Članak 10.

Ovaj ugovor načinjen je u 5 (pet) istovjetnih primjerka, od kojih 3 (tri) primjeraka pripadaju NARUČITELJU, a 2 (dva) primjerka pripadaju IZVRŠITELJU.

Članak 11.

Ugovorne strane potpisom preuzimaju prava i obveze iz ovoga ugovora.

U Osijeku, \_\_\_\_\_\_\_\_ 2019.

|  |  |
| --- | --- |
| ZA IZVRŠITELJA: | ZA NARUČITELJA: |
|  | Gradonačelnik |
|  | Ivan Vrkić, dipl.iur.  KLASA: 406-01/19-01/18  URBROJ: 2158/01-09-00/03-19- |